ISANDA LAUAS
Tere tulemast saatesse "Isanda lauas"!
Nendes saadetes on erinevaid külalisi, aga nende vahelt jookseb
läbi ühine nimetaja: Issand on neid puudutanud muutval viisil ja nii on
ka sinuga juhtunud. Tere tulemast, Pentti Mäkynen!
Aitäh!
Sina oled pärit Pohjamaa lõunaosast ja käime läbi sinu eluloo.
Teeme nii!
Kus sündisid, millises peres ja kuidas oma elu alustasid?
Sündisin Kauhajoel aastal 1943 kahe lapsega perre. Vend on minust
4 aastat vanem. Sündisin väiksesse taluperre. Isa ja ema ametiks oli
põllumajandus. Selles kõrvalises külas neil muid ameteid polnud ja
see oli selline turvaline lähtekoht lapsele ja nii ka minule.
Hiljem läks elu keerukamaks, aga usklik kodu oli siiski mu lähtekoht.
See on huvitav, et kuigi sul oli turvaline kodu,
kui sa läksid äriellu, seal tuli ette ka selliseid asju,
mis hakkasid turvalisust natuke kõigutama edasi-tagasi.
Sina teenisid kaua erinevate poekettide alal.
Kas räägiksid veidi, mismoodi sattusid sinna tööle?
Juhtus, et isa haigestus raskelt ja ei suutnud enam tööd teha.
Leppisime vennaga kokku, et tema jääb koju peremeheks.
Mind pole lapsest peale põllundus huvitanud. Olen juba päris väiksest
peale, isegi 5-aastasena, teinud igasugu äri.
Müüsin jõulukaarte, korjasin käbisid ja kõike sellist.
Ja mul oli kohe selline himu enne kooli äri teha.
Ma tegin selle ka vanematele selgeks, et hakkan äri tegema.
Ja sa olid seal edukas?
Jah. 16-aastasena alustasin Osuuskauppa poeketis rohujuure
tasemelt, jooksupoisi ja laopoisina. Tol ajal tegin kõike väikese palga eest,
umbes 10 marka. Väga olematu palk oli, aga tegin äri edasi ja
kodust sain ka toetust. Sealt see alguse saigi ja Osuuskauppas olin
21 aastat algul müüja, siis poe hooldaja. Siis osakonnahoidja ja
kaubamaja juhataja asetäitja jne.
See praktiline koolitus rohujuure tasemel õpetas sulle õigeid asju.
See oli tugev koolitus?
Jah. See oli tugev koolitus ja peab ütlema, et SOK ühistul oli
veel eriti hea. Helsingis oli kaks kooli, kus õppisin kokku kaks aastat,
vahel viibisime kohapeal lausa viis nädalat. Need olid head koolitused.
SOK koolitas hästi.
Oleksin veel edasigi jäänud, aga vahele tulid mitmed halvad asjad.
Ja asjale tuli stopp peale.
Kust tuli see, et alkohol hakkas sinu elus võimust võtma?
Väga hea küsimus! Tean alkoholist palju, kuna ka kainena oli mul palju
tegemist sellega ja ka alkohoolikutega.
See on ka pärilik haigus. Üks põhjus on selline.
Minu puhul vist sai see alguse nii,
et 16-aastasena jõin oma esimese õlle ja sealt see algaski.
Sa olid edukas, sul oli sõpru. Olid kaupmees ja su ümber
oli hulgikaupmehi ja teisi, kes korraldasid neid üritusi.
Jah. Ma olin edukas ka Osuuskauppa teenistuses ja midagi viga polnud.
Äri käis ja mulle on alati meeldinud klienditeenindus.
Meeldib ikka veel inimestega suhelda, tänu Issandale.
Kesko meelitas mind K-kauppa äri teenistusse ja läksin rauakaupmeheks
Keurusse Kesk-Soome. Aga sealt läks kõik allamäge.
Kas alguses siiski läks hästi?
Tõesti läks hästi. Osuuskauppa põllumajandusosakonna hooldajana
ja kaubamaja juhataja asetäitjana saan öelda, et ma viisin peaaegu
kõik kliendid oma firmasse ja minu läbimüük tõusis esimesel aastal
isegi 86 protsenti. See läks kiires tõusus kogu see ettevõtmine ja ma
võin öelda, et see alkohol tuli sinna sisse koos hea eduga
käsikäes. Mul läks tõesti hästi.
Seda ju tuli ometi tähistada!
Muidugi tuli tähistada! Ja neid juhuseid oli ka 80-ndatel,
kui käisin hulgifirmade ja tehaste vahet, olid koolitused
ning lisaks veel saunaõhtud ja muud, siis seda hundijalavett pakuti ohtrasti.
Ja kärakas hakkas mulle maitsema endisest rohkemgi. Probleeme oli
juba varasematelgi aastatel, aga kaupmeestega suheldes asi võttis
tõsisema ja halvema suuna.
Siis kui hingevaenlane pääseb inimest lõhki rebima, siis see ei
puuduta mitte ainult sind, vaid ka sinu lähedal olevaid inimesi,
muuhulgas ka sinu abikaasat.
Uurimuste järgi alkohoolik rikub oma ümber 20 inimest. Ja teadagi
esimesena abikaasa, lapsed ja oma ümbruskonna. Abikaasal oli halb,
kui ta pidi kaitsma oma meest, kes ei olnud kaupluses kohal.
Sealt tuli ka häbi ja mõtted, et maine saab kahjustatud.
Jah. See on kummaline, et kui lähed alkoholiga üle piiri,
siis tekib olek, kus pole millelgi enam mingit vahet.
Kui sa olid selles pöörises, alkohol valitses sinu üle, ja sa avastasid,
et see hakkab pere lõhkuma, mida sa siis mõtlesid?
Enne märkasid seda pere, lähedased ja töökaaslased,
kui alkohoolik ise seda märkas. Seda märgatakse, aga see on kinni
selles, et ei taha tunnistada alkoholi kui probleemi.
See ongi see halb asi.
Siin on ka see, et küll ma sellest lahti saan, ennegi saadud. Nii on.
Kuidas teie abielu edasi läks?
See läks nii, et tollase naise ja Keuruu sotsiaaltöötajate abiga ma
käisin läbi sellise nn "veskihoolduse" Espoos. Sellest tänapäeval palju ei
teata. 4 nädalat olin täitsa koolipingis, kus arstid näitasid,
kuidas alkohol mõjub inimese kehale. Ja alguses olin ma pahane, et igale
poole peab minema naise sunnil. See oli 10. mai 1983, kui ma sinna
läksin. Samal hommikul võtsin veel ühe klõmaka veinipära. Naine oli
selle jätnud voodi juurde. Ja tänu Jumalale, 10. mai 1983 kui ma selle
pära ära jõin, oli see minu viimane joomine.
See ravimoodus oli sinu jaoks väga efektiivne?
Oli jah efektiivne. Alkohol on tappev tõbi, 10. mail saab
täis 30 aastat kainust, tänu Issandale.
Siis ta oli kolmas surmav haigus, praegu aga esimene.
Arvatakse, et uimastid on halvemad, kuigi mõlemad on,
lihtsalt alkoholi mõju on laiem.
See on laiem ja tänapäeval on veel alkoholi ja uimastite
segamini kasutamine, see teeb rohkem kurja.
Sul oli võitlus ja käisid alkoholi- vastasel ravil, mis oli efektiivne,
aga su elu ei olnud ikka terve ja sa ei olnud väga õnnelik.
Siis alles need raskused algasidki, kui ma karsklaseks sain.
Olin teinud häbi oma töökohale ja teinud häbi ka meie abielule
just liigse napsutamisega. Kuigi ma sain lahti joomisest,
olime koos veel kaks aastat ja töötasin kaupmehena edasi.
Aga abielu läks nii sõlme, et seda ei saanud enam päästa.
Muidugi oleks abiks olnud usk. Aga ma olin kahel teel käija.
Ühe jalaga ma olin maistel teedel, teise jalaga taeva teedel.
1985 tuli mul äri lõpp ja abielulahutus.
Pankroti tagajärjel sa kaotasid kogu omandi.
Jah, kõik kaotasin. 4 aastat vana eramaja järve kaldal, minu pere,
töökoha. Ühesõnaga kõik. Jäid võlad. Ma maksin veel uue töökoha võlgu.
Totaalselt kadus kõik.
Milline oli sinu elus järgmine teerist, kus Jeesus sinu ellu tuli?
Oligi selline olukord, et ma teadsin, et käisin
valedel teedel ja siis kuulsin, et pean Jumalale tunnistama,
et Pentti tegutseb valesti.
Jumal vabastas mind alkoholist ja on koos Jeesusega mind hoidnud
kainena. Aga sellest hoolimata ma käisin ikka 13 aastat samas töökohas,
võtsin osa saunapidudest. Piirkonnapealikuna, sain käia
eri koosolekutel, käia klientidega Lapimaal ja välismaal. Ja õnneks
ma püsisin tänu Jumalale kainena. Oleks ju olnud võimalus jälle juua.
Aga ega ma siis selle kainuse eest Jumalale tänulik ei olnud.
Jumal oli armuline need 13 aastat.
Aga Jumal muidugi teadis, et sul tuleb veel see olukord,
kus Ta pääseb sind puudutama. Mis see oli?
Jah. Eriti tänulik ma olen oma kodusele kasvatusele. Isa ja ema
on küll surnud. Isa kauem ja ema mõne aasta. Aga koolis oli usuõpetus
ja käisime pühapäevakoolis. Sealt see seeme jäigi.
See seeme oli mu sees kõik need aastad. Aga kurat vedas
teisele poole ja need 13 aastat olles karsklane käisin tantsuõhtutel ja
pühapäevahommikuti kirikus. See ei olnud kindlasti Jumala
plaanide kohane.
Aga seegi aeg lõppes?
See aeg lõppes, kui ma olin kõik kaotanud ja ma sain hea töökoha
kohe peale alkoholist vabanemist. Ja tänu Jumalale, et Ta on mind
palju aidanud nendes maistes asjades. Ma pole midagi välja
teeninud, kõik on Jumala suur arm.
ja kui sa nüüd vaatad seda 30 aastat kui sa kõndisid kõrberadadel,
nüüd sa siis tead, mida sealt saada võib.
Jah. Ma tean, et vanas elus pole midagi kaotada. Tookord see tundus
toredana, aga õnneks inimesel on südametunnistus.
Minu südametunnistus kaua aega koputas, et Pentti,
see pole õige, mis sa teed. Aga ma ei leidnud abikaasat,
kuigi mõtlesin, et võin veel leida sellise inimese, kellega koos elada
ja keda hoida. Kui leiad abikaasa, pead ka hoidma ja kohtlema teda nii,
et see kooselu on meeldiv.
Ma ise ei leidnud sobivat ja andsin selle Jumalale ülesandeks.
Siis sai alguse sündmuste ahel.
Ja mis siis juhtus?
Lühidalt selles saates pole võimalik sellest rääkida,
aga see on ilus lugu. Ma leidsin praeguse naise 15 aastat tagasi.
Ja see on täielik Jumala juhtimine, millele avaldasid mõju
mu vanem poeg ja minia. Ja ka praeguse naise tütar.
Tal on üks tütar. Tütar pani sõbraga kuulutuse kristlikku lehte.
Selle lehe olid mulle tellinud poeg ja minia.
Nad teadsid, et ma loen vaimulikke lehti.
Omamoodi lugu. Aega võttis, aga asja sai.
Kas see oli siis armastus esimesest silmapilgust?
Jah, oli. Ma mäletan, kui sõitsin esimest korda Nummelasse.
Eila juhatas mind oma eramusse. Ja seal ootas 15-aastane tüdruk,
et näha, milline mees tulemas on. Nad olid ju sõbrannaga teinud kuulutuse.
Ja sellest õhtust see alguse saigi, see meie armastus.
Kuidas siis teie elu edasi minema hakkas?
Oli nii, et minu abikaasa ei olnud lugenud Piiblit, mina ka mitte.
Ainus vaimulik raamat, mille olin lugenud, oli Wilkersoni "Nägemus"
aastast 1972. Kuid siis hakkasime koos osa võtma vaimulikest üritustest
ja see hakkas meid huvitama. Sellest ajast olen lugenud
oma 60-70 vaimulikku raamatut. Tekkis suur nälg vaimuliku kirjanduse
ja Piibli järele.
See on suur eesõigus!
Nii ta on!
Kuidas siis läks, kui hakkasite sellest kõigest huvituma?
Kas käisid ka Ryttyläs?
Minu vend tahtis mind juba aastaid varem Ryttylässe, kus toimuvad
rahvamisjoni meestepäevad igal sügisel. Kuna mul oli palju tööd, tõin ettekäändeks,
et ma ei jõua. Aga kui kohtasin oma abikaasat, otsustasin,
et käin korra vaatamas, mis seal toimub. Ja kui ma
sealt tagasi tulin, siis ütlesin naisele, et nüüd on lõpp tsirkusel
ja Pentti elu muutub.
Seal oli nii palju vägevaid kõnelejaid, suured tunnistused.
Need tõesti mõjutasid mind tugevalt.
Tunnistuste taustal tuleb esile võrdlusmoment. On inimene,
kes on ka olnud augu põhjas nagu sinagi. Ja seejärel on vabaks saanud.
On erinevaid lugusid. Aga sellised lood on julgustavad.
On jah, kuna on olemas inimesi, kes on välja tulnud ka palju hullemast
olukorrast. See on eriti hea asi, see näide. Olen tänulik selle eest,
et ka ise olen saanud käia rääkimas oma tunnistusi
Iisraelis ja ka kirikutes. Lisaks ma käin veel ühes kooris laulmas.
See on meeskoor ja seal on usklikud mehed. Me oleme käinud laulmas
Helsingi piirkonnas. Oleme innukad ja laulame südamest vaimulikke laule.
Tulen tagasi selle sündmuse juurde rahvamisjoni ajast.
See on sul hästi meeles. Oli tugevaid õpetusjutlusi ja tunnistusi.
Mis toimus siis Pentti sees tol õhtul?
Siis tuli selline otsus, et see elu, mida ma olin varem elanud,
on nüüdseks läbi ja tuleb uus algus.
Ehk siis püha Vaim hakkas sinu sees elama?
Jah, nii ma aru sain.
Seejärel need vaimulikud asjad ja vaimuliku kirjanduse lugemine on
sulle olnud väga kallid.
Jah. Me mõlemad naisega loeme.
Selle 30 aastaga, kui sa oled olnud vaba napsutamisest, ja uskunud,
kuidas sinu argielu näeb välja? Sa rääkisid sellest koorist,
aga oled käinud ka Venemaal vanglas?
Jah. Käisime Venemaal veel 3 aastat tagasi, kui meid lasti vanglasse.
Käisin kahes halva mainega meestevanglas ja ühes naistevanglas.
Suurt mõju avaldasid mulle need vanglad.
Mul on olnud veidi tervisega probleeme, aga kui saan jälle tervemaks,
loodame minna tagasi Venemaale ja loodan, et vanglate uksed avanevad.
Millised muljed sul jäid, kui sa nägid neid vange näost näkku?
Mis sulle meelde tuli?
Ma olen varem käinud ka mõnes Soome vanglas. Aga Venemaa
vanglates oli olukord halvem. Vaatasin neid noori mehi. Mitmed tulid sinna
paluma eestpalvet ja kui viisime vaimulikku kirjandust,
siis mingil määral sees pani mõtlema, et miks on nii? Neid on nii palju!
Ja neilegi on Jumala Sõna päästeks halvast vanglaringist ja neid on
võimalusi on vähe, kuidas sealt pääseda.
Räägitakse, et ka soome mees on hukas. Mis sina selle kohta ütled?
On küll hukas. Aga mitte siiski kõik. Kuid ikkagi liiga palju on
neid hukas. Tänapäeval elame armastuseta olukorras.
Kõik on lubatud ja kahjuks on kõik minemas halvas suunas. Kui veel
alkoholi juurde tagasi tulla, siis mehel on see enesehinnang
nõrgem. Näiteks abielulahutus, mis on selle põhjus? Mees on ikkagi
nõrgem osapool ja seda viinapudelit on kerge avada.
Ja see viib hukatuse ja hävingu suunas.
Viib jah. Ja ühest lonksust või ühest klaasist ju veel alkohoolikuks ei muutu.
Aga tasapisi läheb see selles halvas suunas. Ja lõpuks on nii pahas järgus,
et sealt välja tulla ei olegi nii lihtne.
Siis tuleb sinna veel juurde süütunne ja enesehinnangu langus.
Nii, et inimene ei jaksa enam omal jõul üles tõusta.
Just nimelt. Ei jaksagi omal jõul sealt põhjast enam üles tõusta.
On midagi enamat tarvis. Usk, see on üks päästeabinõu.
Aga kaob eneseväärikus. Mäletan, et ma isegi, olles kaupmees,
tundsin, kuidas kõigest on ükskõik, las minna kõik. Nagu läkski.
Kui nüüd mehi võrrelda naistega, siis mehed on usuasjades
rohkem kõrvalised. Ka mehe roll peres ja ka üldiselt pole see,
mis Jumal on ette näinud.
Kindlasti ei ole ja ma ei tea, kas meis, soome meestes,
on see enesehinnang langenud asjatult madalale. Kurb on vaadata ka naiste
alkoholitarbimist. See on on fakt, mitte minu väljamõeldis, et naiste
alkoholitarbimine on viimase kahekümne aasta jooksul
kahekordistunud. See on tõesti murettekitav.
Kas sa tead ka, millest see võib tuleneda?
See on raskem küsimus. Kuigi tänapäeval paljudel inimestel
läheb majanduslikult hästi, on nende sees midagi.
Midagi, mis ei olegi nii hästi ja korras, nagu väljapoole paistab.
Võib olla ka nii, et hingevaenlane on tulnud varastama, tapma ja
hävitama. Ehk on see õpetus, mis on põlvkondade kestel jäänud vahele?
Mina näen seda eriti tõsise asjana, mis hetkeolukord on. Meie vaimulikud
asjad ei ole enam sellise väärtusega, nagu oli minu lapsepõlves.
Mind kohutas see, kui TV-s intervjueeriti haridusnõustajat.
Ta ütles selles saates, et usuõpetus tänapäeval ei kuulu koolidesse.
See kuulub kodudesse ja kirikutesse. Ma mõtlesin, et väga jube, kui selliseid
asju räägitakse. Ja tagajärgi on juba näha.
On raske, kui mitmetes kodudes pole põlvkondade kaupa enam Piibli tundmist
ja kui see veel koolidest ka ära võetakse ning kirikuteski on see
liberaliseerumas, siis kust seda saab?
See ongi üks suur pettus. Ma ütleksin tänu TV7-le,
kelle innukad vaatajad me oleme. Jumal õnnistagu teid kõiki!
Aga ka meie, kes me pole koolitatud preestrid,
vaid erinevatesse kirikutesse ja kogudustesse kuuluvad usklikud,
me peaksime edasi viima seda Sõna. Koolitatud preestritest üksi ei piisa.
Ja kui nad veel liiguvad liberaalses suunas, siis meie usklike ülesandeks
on Jeesuse päästesõnumit levitada.
Kõikides "Isanda lauas" saate külaliste jutus on esile tulnud,
et peab tundma vastutust tulevaste sugupõlvede pärast. Muidugi esiteks
ajada omad asjad korda ja siis viia seda sõnumit edasi.
Kahjuks oleme sattunud sellesse olukorda ja ei teagi kuidas...
Ongi hea küsimus, kes meid päästab? Jumal päästab. Aga kas me peame
tõesti käima mööda põhjamuda? Kas on ees majanduskatastroof või mis?
Pentti, aega on veel paar minutit. Kas ütleksid nüüd vaatajatele,
mida Issand sulle südamele annab?
Esiteks tänu Taevasele Isale, et ma saan istuda siin "Isanda lauas" saates.
Kaks kuud varem ühel ööl mul juhtus midagi ja jäin
totaalselt liikumisvõimetuks. Aga Jumal päästis ja siin ma olen!
Ja ma ütleksin kõigile teile, TV7 vaatajatele, et võtke väga tõsiselt
seda Jumala armu! Jumala arm on mõeldud meile kõigile! Ja kuigi
vahel tundub endalegi, et Jumala arm on nii kauge asi.
Aga see on meile antud. See on ikka olemas ning Jeesuse armastus
ja ristisurm on see pääste. Ja palvetagem Soome rahva eest!
Me oleme allaandmise olukorras minu ja ka teiste usklike meelest.
Me vajame palvet ja vajame vaimuvihma sellele maale.
See on meie, usklike ülesanne. Samas ma palvetan veel seda,
et palvetataks Iisraeli eest. Seegi kuulub meile Piibli järgi,
et me palvetaksime Iisraeli eest. See on minu sõnum ja isiklik usk.
Ja armastagem teineteist! Armastus on A ja O.
Armastagem ligimesi ja ka vaenlasi! See on minu tõeline palve.
Aitäh, Pentti, nende usku täis vaimulike lõpusõnade eest! Aitäh ka selle eest,
et Jumal tegi su korda ja sa said tulla sellesse saatesse!
Jumal pangu sind kuulutama nii Venemaa vanglates, kui ka Soomes,
kus sa iganes liigud, võimsalt seda päästesõnumit!
Tõlge: Raul Jürimaa